PATVIRTINTA

Gargždų muzikos mokyklos

direktoriaus 2024 m. rugpjūčio 29 d.

įsakymo Nr. V-73

**GARGŽDŲ MUZIKOS MOKYKLA**

**2024–2025 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2024–2025 mokslo metų Formalųjį švietimą papildančio muzikinio ugdymo programos ir neformaliojo švietimo muzikos mėgėjų programų ugdymo planai (toliau – ugdymo planas) reglamentuoja Gargždų muzikos mokyklos FŠPU pradinio, pagrindinio, mėgėjų, išplėstinio meninio ugdymo bei neformaliojo švietimo programų įgyvendinimą.

2. Ugdymo plano tikslas – padėti ugdymo proceso dalyviams, vykdantiems programas, tikslingai, veiksmingai planuoti ir organizuoti programų įgyvendinimą, kad kiekvienas mokinys pasiektų geresnius ugdymo (si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų.

3. Ugdymo plano uždaviniai:

3.1. pateikti gaires ugdymo turiniui įgyvendinti, sudarant sąlygas individualiems mokinių ugdymosi poreikiams tenkinti;

3.2. nurodyti minimalų privalomą pamokų skaičių, skirtą ugdymo programoms įgyvendinti.

4. Mokyklos ugdymo plane vartojamų sąvokų paaiškinimai:

Ugdymo planas – ugdymo programų įgyvendinimo aprašas.

Pamoka – pagrindinė nustatytos trukmės nepertraukiamo mokymosi organizavimo forma.

Vertinimo informacija – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

Akademinis koncertas – koncertas, kurio metu patikrinamos pagrindinio mokomojo dalyko mokinių įgytos žinios bei gebėjimai.

Egzaminas – mokinių pasiekimų patikrinimas, baigus pradinio/pagrindinio formalųjį švietimą papildančio muzikinio ugdymo mokomųjų dalykų programas.

**II SKYRIUS**

**MOKYKLOS UGDYMO PLANO RENGIMAS**

5. Mokykla, rengdama planą ugdymo programoms įgyvendinti, vadovaujasi Lietuvos Respublikos 2011 m. kovo 17 d. Švietimo įstatymo pakeitimo įstatymu Nr. XI-1281, Lietuvos Respublikos sveikatos apsaugos ministro 2012 m. birželio 25 d. įsakymu Nr. V-599 „Dėl Lietuvos higienos normos HN 20:2012 ,,Neformaliojo vaikų švietimo programų vykdymo bendrieji sveikatos saugos reikalavimai“ patvirtinimo“, Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48, „Dėl rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“, Mokyklos nuostatais, patvirtintais Klaipėdos rajono savivaldybės tarybos 2021 m. spalio 28 dienos. sprendimu Nr. T11-301 Vidaus tvarkos taisyklėmis, patvirtintomis 2011 m. rugsėjo 29 d. direktoriaus įsakymu Nr. V-10, 2012 m. kovo 29 d. Švietimo ministro įsakymu Nr. V-554 patvirtinta „Neformaliojo vaikų švietimo koncepcija“, kitais ugdymą ir mokyklos veiklą reglamentuojančiais teisės aktais.

6. Mokyklos ugdymo planą rengia mokyklos Metodinė taryba. Mokyklos ugdymo plano rengimą bendradarbiavimo pagrindais įtraukiami mokytojai, darbo tarybos atstovas, tėvai (globėjai). Su mokinių tėvais bendradarbiaujama per tėvų atstovus Mokyklos taryboje, mokinių tėvų susirinkimų metu ir individualiai.

7. Mokykla, atsiradus mokyklos ugdymo plane nenumatytiems atvejams, gali koreguoti ugdymo procesą, išlaikydama minimalų branduolio dalyko pamokų skaičių ir neviršydama maksimalaus pamokų skaičiaus mokiniui.

8. Mokyklos ugdymo plano projektas derinamas su Mokyklos taryba.

9. Mokyklos ugdymo planą tvirtina mokyklos direktorė iki ugdymo proceso pradžios.

**III SKYRIUS**

**UGDYMO PROGRAMOS IR JŲ ĮGYVENDINIMAS**

10 .Mokykla įgyvendina šias formalųjį švietimą papildančio ugdymo programas:

10.1. 1-3 metų pradinio muzikinio ugdymo programa. (PR)

10.2. 4 metų pagrindinio muzikinio ugdymo programa. (PG)

11. Mokykla įgyvendina šias neformaliojo švietimo programas:

11. 1. Profesinės linkmės muzikinio modulio programa;

11.2. 1-4 metų muzikos mėgėjų ugdymo (saviraiškos) programa. (MM)

11.3. išplėstinio ugdymo programa baigusiems mokyklą ir besiruošiantiems mokytis muzikos.

12. Muzikos mokyklos programų branduoliu laikoma FŠPU pradinio ir pagrindinio ugdymo programų derinys.

13. Pradinio muzikinio ugdymo programa yra 3 metų. Programos trukmę atskiriems mokiniams nustato mokytojų taryba, atsižvelgdama į mokinio amžių, brandą, pasirinktą muzikos instrumentą.

14. Pradinio ugdymo programos branduolį sudaro mokiniui privalomi dalykai:

14.1. muzikavimas;

14.2. solfedžio;

14.3. ansamblis arba choras, orkestras, kuriuos siūlo mokykla, atsižvelgdama į muzikavimo dalyko turinį ir disponuojamas lėšas.

15. Pasirenkamieji dalykai neprivalomi. Juos mokykla siūlo atsižvelgdama į mokinių poreikius ir mokyklos finansines galimybes.

16. Pradinio ugdymo programoje (PR) muzikavimo dalykas padeda susipažinti su instrumento (dainavimo), meninės išraiškos priemonėmis, mokiniui renkantis vieną iš šių muzikos instrumentų: fortepijoną (pianiną), smuiką, akordeoną, kankles, birbynę, pučiamuosius (saksofonas, klarnetas, trimitas, trombonas), gitarą, mušamuosius ar chorinį, bei džiazinį dainavimą.

17. Pasirinkus pučiamuosius instrumentus, pradiniu mokomuoju instrumentu rekomenduojama išilginė fleita. Atsižvelgiant į mokinio brandą, pereinama prie kitų (skersinė fleita, klarnetas ir kt.) pučiamųjų instrumentų.

18. Pagrindinio muzikavimo programos trukmė 4 metai. Ši programa (mokytojų tarybos sprendimu) rekomenduojama mokiniams, baigusiems pradinio muzikinio ugdymo programą.

19. Pagrindinio ugdymo programos branduolį sudaro mokiniui privalomi dalykai:

19.1. muzikavimas;

19.2. solfedis;

19.3. muzikos istorija;

19.4. ansamblis, antrasis muzikos instrumentas arba choras, orkestras, kuriuos siūlo mokykla, atsižvelgdama į muzikavimo turinį. Pasirenkamieji dalykai neprivalomi. Juos mokykla siūlo atsižvelgdama į mokinių poreikius ir mokyklos finansines galimybes.

20. Pagrindinio ugdymo programoje (PG) muzikavimo dalykas plėtoja muzikavimo, instrumento technologijos pažinimo ir muzikinės saviraiškos galimybes. Rekomenduojama dalykų programas derinti su mokyklos mokomųjų kolektyvų programomis.

21. Individualios pamokos yra šios: muzikavimas (pasirinktu instrumentu), antrasis muzikos instrumentas.

22. Koncertmeisterio valandos: 2–3 klasė po 0,5 savaitinę pamokos, 4–7 klasė po 1 savaitinę pamoką.

23. Grupinės pamokos: chorinio dainavimo, solfedžio, ansamblio, orkestro, choro, muzikos istorijos. Grupinėse pamokose vienu metu mokosi nuo 8 iki 12 mokinių.

24. Solfedžio dalyko tikslas – lavinti muzikinę klausą, apjungiant solfedžio, informacinių technologijų ir kūrybiškumo ugdymo elementus. Pamokos vyksta grupėje.

25. Muzikos istorijos tikslas – pažinti muzikinės kultūros ištakas ir raidą, kultūrines epochas, stilistines ypatybes, muzikos žanrus.

26. Ansamblio, orkestro paskirtis – ugdyti bendruosius muzikavimo gebėjimus ir suteikti ansamblinio muzikavimo patirtį. Ansamblio, orkestro pamokose rekomenduojamas bendras mokinių ir jų mokytojų muzikavimas.

27. Ansambliai ar orkestrai gali būti:

27.1. tradicinės sudėties (sudaryti iš tos pačios rūšies instrumentų arba balsų);

27.2. vokaliniai ansambliai (6, 8, 12 mokinių);

27.3. kameriniai ansambliai (fortepijonas ir kiti styginiai arba pučiamieji instrumentai (4, 6, ar daugiau mokinių);

27.4. styginių instrumentų ansambliai;

27.5 pučiamųjų instrumentų ansambliai;

27.6 liaudies instrumentų ansambliai (kanklininkų, birbynininkų);

27.7. akordeonininkų ansamblis bei orkestras;

27. 8. netradicinės sudėties ansambliai (sudaryti iš skirtingų rūšių instrumentų arba balsų).

28. Ansambliui, orkestrui ar chorui gali būti skiriamos koncertmeisterio valandos.

29. Antrojo muzikos instrumento dalyko tikslas – plėtoti muzikos suvokimą, muzikinį komunikabilumą, muzikavimo įgūdžius. Mokiniai gali rinktis šiuos antruosius instrumentus: fortepijoną, akordeoną, smuiką, birbynę, saksofoną ir kt. Bendru antruoju muzikos instrumentu rekomenduojamas fortepijonas. Ši pamoka, jei mokykla turi pakankamai lėšų, yra skiriama gabiems mokiniams, kurių tėvai pateikia prašymą ir tam pritaria mokytojų taryba, besimokantiems pagal Profesinės linkmės muzikinio ugdymo modulio programą.

30. Chorinio dainavimo dalyko tikslas – visiems mokiniams lavinti vokalinius gebėjimus ir padėti įgyti chorinio dainavimo žinių ir įgūdžių. Pamokos vykta 3 kartus per savaitę mokantis grupėje.

31. Pasirinkusiems chorinį dainavimą, antrasis muzikos instrumentas (fortepijonas ar kitas instrumentas) yra skiriamas nuo pirmųjų mokymo metų.

32. Mokyklos mokomųjų kolektyvų skaičius nustatomas atsižvelgiant į bendrą mokinių skaičių ir ugdymo poreikį.

33. Mokykloje veikia šie mokomieji kolektyvai: merginų choras, berniukų choras „Klevelis”, pučiamųjų instrumentų orkestras, akordeonistų ansamblis, dainos studija „Svirplys”, smuikininkų, trimitininkų, gitaristų, džiazo, mušamųjų instrumentų, kanklininkių, folkloro ansambliai.

34. Mokomųjų kolektyvų veikloje gali dalyvauti mokiniai, pabaigę muzikos mokyklos programas.

35. Profesinės linkmės muzikinio ugdymo modulis yra siūlomas ypač gabiems mokiniams Mokytojų tarybos pritarimu, pagal profesinės linkmės muzikinio ugdymo modulio vykdymo tvarką. Modulio mokymo programa sudaryta remiantis Nacionalinės M. K.Čiurlionio menų mokyklos programa.

36. Mėgėjų skyriaus mokiniai, tėvų prašymu 4–7 klasėse lanko 2 individualias muzikos instrumento pamokas ir 2 meninio kolektyvo pamokas, bei gali lankyti 2 solfedžio ir 1 muzikos istorijos pamokas, nelaikant baigiamojo egzamino.

37. Išplėstinio muzikinio ugdymo: fortepijono, smuiko, akordeono, tautinių, pučiamųjų, mušamųjų instrumentų 4-erių metų programoje gali mokytis mokiniai, baigę muzikos mokyklą ir besiruošiantys tolimesnėms muzikos studijoms aukštosiose mokyklose.

38. Choreografijos skyriaus mokiniams vyksta grupiniai užsiėmimai:

38.1. Pradinio ugdymo mokiniai (1–3 klases) lanko:

38.1.1. 1 savaitines lietuvių sceninio šokio pagrindų pamoka;

38.1.2. klasikinio šokio pagrindai: 1 klasėje –1, 2–3 klasėse 2 savaitinės pamokos;

38.1.3. liaudies papročiai ir folklorinis šokis – 1–3 klasės po 1 savaitinę pamoką.

38.1.4. šiuolaikinio ritminio šokio – 1–3 klasėse po 2 savaitines pamokas.

38.2. Pagrindinio ugdymo skyriaus mokiniai (4–7 klasės) lanko:

38.2.1. tautinio šokio 2 savaitines pamokas;

38.2.2. charakterinio šokio pamoka 1 valanda;

38.2.3. klasikinio šokio po 2 savaitines pamokas;

38.2.4. šiuolaikinio moderniojo šokio po 2 savaitines pamokas.

38.3. Pasirinktinai mokiniai lanko šiuos meninius kolektyvus:

38.3.1. šiuolaikinio šokio kolektyvą „Sūkurėlio ritmai“ 2 savaitinės pamokos;

38.3.2. merginų šokių grupė prie pučiamųjų instrumentų orkestro 2 savaitinės pamokos;

38.3.3. tautinio šokio ir klasikinio šokio ansambliai po 2 savaitines pamokas.

38. Teatrinio meno ugdymo skyriaus mokiniai mokosi 6 metus: 2 klasės – pradinio ugdymo skyriuje; 3–6 klasės pagrindiniame ugdymo skyriuje.

39.1. Pradinio ugdymo skyriaus mokiniai lanko;

39.1.1. 2 klasės – vaidybą ir sceninės kultūros pradmenis 1,5 savaitinės pamokos;

39.1.2. scenos judesio 1–2 klasės po 0,5 savaitinės pamokos;

39.1.3. dainavimas 1 klasėje 1 savaitinė valanda.

39.1.4. jungtinė 1–2 klasių mokinių grupė – 1 savaitinė pamoka;

39.1.5. visi užsiėmimai grupiniai.

39.2. Pagrindinio ugdymo skyriaus mokiniai lanko:

39.2.1. 3–6 klasės teatro raiškos pamokas 3 savaitines valandas;

39.2.2. sceninė kalba (individuali) 3 klasėje 0,5 savaitinės pamokos, 4–6 klasėse – 1savaitinė valanda;

39.2.3. veikia vaikų teatras „Kipšiukas“.

40. Dailės skyrius.

40.1. Siekiant sudominti ir mokyti vaizduojamosios ir taikomosios dailės pagrindų muzikos mokykloje pradėta vykdyti dailės programa.

* 1. Dailės skyriuje vykdoma – pradinio dailės ugdymo (treji mokslo metai) ir pagrindinio dailės

ugdymo (ketveri mokslo metai) programa.

40.3. Pagrindiniai programos dalykai yra piešimas ir tapyba. Sudedamieji dalykai: kompozicija plastika ir dailės istorija.

40.4. Pagrindinė mokymo forma – pamoka.

41.4. Pamokos grupinės. Mokinių skaičius grupėje – 7 – 12. Esant nepakankamam skaičiui mokinių grupės gali būti mišrios arba sudarytos iš mažesnio skaičiaus mokinių.

41.5. Dailės programai įgyvendinti naudojamos klasės su molbertais, stovais, stalais spec. apšvietimu, kompiuterinė demonstracinė įranga, vaizdinė informacinė medžiaga, darbams eksponuoti pritaikytos erdvės.

41.6. Įvykdžius pagrindinio dailės ugdymo programą (7 klasėje) mokiniai pristato savarankiškai atliktą baigiamąjį darbą. Baigiamasis darbas vertinamas pažymiu.

41.7. Programos tikslas - tenkinti dailės pažinimo poreikius, supažindinti su meno ištakomis, raida, dailės žanrais, stiliais, lietuvių liaudies kūrybos tradicijomis.

41.8. Programos uždaviniai - atskleisti ir plėtoti mokinių meninės raiškos gebėjimus ir individualumą.

41.9. Sudaryti galimybę mokiniams naudotis dailės raiškos meninėmis bei techninėmis priemonėmis.

41.10. Suteikti galimybę mokiniams plėsti vaizduojamąją patirtį, ugdyti kūrybiškumą.

41.11 .Dailės ugdymo turinio paskirtis - nuosekliai ir sistemingai plėtoti dailės srities žinias, gebėjimus ir įgūdžius.

Programą sudaro šie dalykai :

42.1. Piešimas – dalykas padedantis suvokti tikrovės formų įvairovę.

42.2. Tapyba – dalykas supažindina su spalvos naudojimo technika.

42.3. Kompozicija – dalykas apimantis, taikomąją dailę, vizualinius menus ir naujų technologijų menus.

42.4. Plastika – dalykas supažindina su erdvinės formos suvokimo ir kūrimo pagrindais.

42.5. Dailės istorija - dalykas apjungiantis istoriją, teoriją, kritiką.

43. Dailės dalykų atsiskaitymų formos :

43.1. I pusmetį – darbų paroda - ekspozicija skirta darbų vertinimui.

43.2. II pusmetį – darbų paroda - ekspozicija skirta darbų vertinimui.

43.3. Paroda - peržiūra skirta baigiamosios klasės darbų galutiniams vertinimui.

43.4. Paroda – skirta mokinių darbų viešinimui.

**IV SKYRIUS**

**UGDYMO PROCESO ORGANIZAVIMO TVARKA**

44. Pamokos prasideda 2024 m. rugsėjo 2 d., baigiasi 2025 m. birželio 6 d.

45. Mokymo procesas prasideda 2024 m. rugsėjo 2 d., baigiasi 2025 m. birželio 13 d. Mokymo procesas apima 35 savaites. I pusmetis prasideda 2024 m. rugsėjo 2 d., baigiasi 2025 m. sausio 10 d.; II pusmetis prasideda 2025 m. sausio 12 d., baigiasi 2025 m. birželio 6 d. birželio 6–13 dienomis vyksta projektiniai renginiai, koncertinės išvykos.

46. Mokinių atostogos organizuojamos kartu su pagrindinėmis (rudens, Kalėdų, Velykų) bendrojo ugdymo mokyklų.

47. Rudens atostogos – 2024 m. spalio 28 d. – spalio 31 d., Žiemos (Kalėdų) atostogos 2024 m. gruodžio 27 d. – 2025 m. sausio 8 d., Žiemos atostogos 2025 m. vasario 17 d – vasario 21 d., pavasario (Velykų) atostogos – 2025 m. balandžio 22 d. – balandžio 25 d.

48. Mokinių priėmimas į Gargždų muzikos mokyklą vyksta gegužės mėnesį. Papildomas priėmimas gali būti vykdomas rugsėjo pirmą savaitę.

49. Mokykla dirba šešias dienas per savaitę.

50 . Pamokų trukmė yra 45 min. Pertrauka tarp pamokų – 5 minutės.

51. Muzikavimui (pagal pasirinktą instrumentą) skiriamos 2 pamokos.

52. Naudojamos įvairios mokymo organizavimo formos (repeticijos, koncertai, projektinė veikla ir kt.)

53. Apie mokinio nedalyvavimą individualioje pamokoje tėvai arba pats mokinys informuoja mokyklą (dalyko mokytoją). Tuomet mokiniui skiriamas pamokos laiko pakeitimas tvarkaraštyje arba numatoma kita atitinkanti užsiėmimą ugdomoji veikla (koncerto lankymas, muzikinis projektas).

54. Mokykla rengia mokymo programas, kurias aptaria Metodinė taryba, tvirtina mokyklos direktorius.

55. Programos konkretizuojamos sudarant kiekvieno mokinio individualaus ugdymo planą arba grupės (ansamblio, orkestro ir kt.) ugdymo planą pusmečiui, kurį mokytojai aptaria skyriuose, tvirtina – direktorius arba direktoriaus pavaduotojas ugdymui (pagal kuruojamas sritis).

56. Egzaminai vykdomi keliant mokinius iš pradinės į pagrindinę mokymo programą, bei baigiant pagrindinio mokymo programą.

57. Mokinių kėlimas iš vienos programos į kitą, vykdomas Mokytojų tarybos sprendimu, atsižvelgiant į mokymosi rezultatus.

58. Nuo perklausų, egzaminų, įskaitų mokiniai gali būti atleidžiami dėl ligos ar kitų rimtų priežasčių Mokytojų tarybos sprendimu.

59. Baigusiems FŠPU pagrindinio muzikinio ugdymo programą, išduodami Lietuvos Respublikos švietimo ministerijos nustatyto pavyzdžio neformaliojo vaikų švietimo pažymėjimai.

60. Baigusiems kitas programas ar jų dalį išduodama mokyklos pažyma apie išklausytą kursą.

61. Steigėjas nustato mokesčio dydį už neformalųjį švietimą mokykloje (15,00 Eur mėnesiui)

**V SKYRIUS**

**PRADINIO INSTRUMENTO MUZIKAVIMO PROGRAM**

|  |  |  |  |
| --- | --- | --- | --- |
| **Pasirenkamieji dalykai/ ugdymo trukmė metais** | **1** | **2** | **3** |
| Muzikos instrumentas | 2 | 2 | 2 |
| Solfedžio | 2 | 2 | 2 |
| Meninė praktika (choras) | - | - | 1 |
| Viso pamokų: | 4 | 4 | 5 |

**VI SKYRIUS**

**PAGRINDINIO INSTRUMENTO MUZIKAVIMO PROGRAMA**

|  |  |  |  |  |
| --- | --- | --- | --- | --- |
| **Pasirenkamieji dalykai/ugdymo trukmė metais** | **4** | **5** | **6** | **7** |
| Muzikos instrumentas | 2 | 2 | 2 | 2 |
| Solfedis | 2 | 2 | 2 | 2 |
| Meninė praktika (choras, orkestras, ansamblis) | 1-2 | 1-2 | 1-2 | 1-2 |
| Muzikos istorija |  |  | 1 | 1 |
| Džazo solfedžio | 2 | 2 | 2 | 2 |
| Viso pamokų: | 6-7 | 6-7 | 7-8 | 7-8 |

Pastaba: laisvai pasirenkami dalykai skiriami 4-7 klasių mokiniams, lankantiems pučiamųjų instrumentų orkestrą ir 1 savaitinė (grupinė) džiazo muzikologijos pamoka.

**VII SKYRIUS**

**MUZIKOS MĖGĖJŲ UGDYMO PROGRAMA**

|  |  |  |  |  |
| --- | --- | --- | --- | --- |
| **Pasirenkamieji dalykai/ugdymo trukmė metais** | **4** | **5** | **6** | **7** |
| Muzikos instrumentas | 2 | 2 | 2 | 2 |
| Meninė praktika (orkestras, choras ansamblis) | 2 | 2 | 2 | 2 |
| Solfedis | 2 | 2 | 2 | 2 |
| Viso pamokų: | 6 | 6 | 6 | 6 |

Pastabos:

1. Mėgėjų skyriaus mokiniai lanko instrumento, meninio kolektyvo ir, pagal pageidavimus, solfedžio, muzikos istorijos pamokas.

2. Neįgalūs vaikai lanko grupinius muzikavimo užsiėmimus.

**VIII SKYRIUS**

**CHOREOGRAFIJOS PRADINIO SKYRIAUS UGDYMO PLANAS**

|  |  |  |  |
| --- | --- | --- | --- |
| **Dalykas/klasė** | **1** | **2** | **3** |
| Lietuvių liaudies sceninio šokio pagrindai | 2 | 2 | 2 |
| Klasikinio šokio pagrindai | 2 | 2 | 2 |
| Liaudies papročiai ir folklorinis šokis | 1 | 1 | 1 |
| Šiuolaikinis ritminis šokis | 2 | 2 | 2 |
| Viso pamokų: | 7 | 7 | 7 |
|  |  |  |  |

**IX SKYRIUS**

**CHOREOGRAFIJOS PAGRINDINIO SKYRIAUS UGDYMO PLANAS**

|  |  |  |  |  |
| --- | --- | --- | --- | --- |
| **Dalykas/klasė** | **4** | **5** | **6** | **7** |
| Lietuvių liaudies šokis | 2 | 2 | 2 | 2 |
| Klasikinis šokis | 2 | 2 | 2 | 2 |
| Charakterinio šokio pagrindai | 1 | 1 | 1 | 1 |
| Šiuolaikinis modernus šokis | 2 | 2 | 2 | 2 |
| Viso pamokų: | 7 | 7 | 7 | 7 |

Pastabos:

1. Lietuvių sceninio šokio, klasikinio, pramoginio, liaudies papročių ir folkloro bei šiuolaikinio šokio pamokos grupinės (10–24 mokiniai).

2. Visiems užsiėmimams, išskyrus šiuolaikinį šokį, skiriamos koncertmeisterio pamokos

**X SKYRIUS**

**PAGRINDINIS TEATRINIS UGDYMAS**

|  |  |  |  |  |
| --- | --- | --- | --- | --- |
| **Dalykas/klasė** | **3** | **4** | **5** | **6** |
| Teatro raiška | 3 | 3 | 3 | 3 |
| Sceninė kalba | 0,5 | 1 | 1 | 1 |
| Viso pamokų: | 3,5 | 4 | 4 | 4 |

Pastabos:

1. Mokiniai mokosi 6 metus.

2. Vaidybos ir sceninės kultūros pagrindų, scenos judesio, teatro raiškos, muzikavimo pamokos grupinės.

3. Scenos kalbos pamokos – individualios.

**XI SKYRIUS**

**PRADINIO CHORINIO DAINAVIMO PROGRAMA**

|  |  |  |  |
| --- | --- | --- | --- |
| **Pasirenkamieji dalykai/ ugdymo trukmė metais** | **1** | **2** | **3** |
| Chorinis dainavimas | 2 | 2 | 2 |
| Solfedis | 2 | 2 | 2 |
| Muzikos instrumentas | 0.5 | 1 | 1 |
| Meninė praktika (choras, ansamblis) |  |  |  |
| Viso pamokų skaičius | 4.5 | 5 | 5 |

**XII SKYRIUS**

**PAGRINDINIO CHORINIO DAINAVIMO PROGRAMA**

|  |  |  |  |  |
| --- | --- | --- | --- | --- |
| **Pasirenkamieji dalykai/ugdymo trukmė metais** | **4** | **5** | **6** | **7** |
| Chorinis dainavimas | 2 | 2 | 2 | 2 |
| Solfedis | 2 | 2 | 2 | 2 |
| Muzikos instrumentas | 1 | 1 | 1 | 1 |
| Meninė praktika (choras, ansamblis) | 2 | 2 | 2 | 2 |
| Muzikos istorija |  |  | 1 | 1 |
| Maksimalus pamokų skaičius | 7 | 7 | 8 | 8 |

Pastabos:

1. I chorinio dainavimo skyrių priimami tik berniukai.

2. Visi užsiėmimai, išskyrus muzikos instrumentą, grupiniai (8–12 mokinių).

3. Visi mokiniai nuo 1 klasės lanko muzikos instrumento pamokas.

4. Visi mokiniai dalyvauja meniniame kolektyve.

5. Visiems choro ir meninės praktikos užsiėmimams skiriamos koncertmeisterio pamokos.

**XIII SKYRIUS**

**MOKYKLOS MENINĖ PRAKTIKA PAGAL UGDYMO PLANĄ**

|  |  |
| --- | --- |
|  |  |
| Akordeonų orkestras | 4 |
| Pučiamųjų instrumentų ansamblis | 4 |
| Jaunių choras | 8 |
| Berniukų choras „Klevelis“ | 2 |
| Dainos studija „Svirplys“ | 4 |
| Smuikininkų ansamblis | 2 |
| Trimitininkų ansamblis | 3 |
| Akordeonistų ansamblis Veiviržėnuose | 2 |
| Kanklininkių ansamblis | 5 |
| Džiazo muzikos studija | 9 |
| Šiuolaikinio šokio kolektyvas | 2 |
| Dramos kolektyvas „Kipšiukas“ | 3 |
| Saksofonistų ansamblis | 1 |
| Saksofonininkų ansamblis Priekulės skyriuje | 1 |
| Tautinio šokio merginų grupė | 4 |
| Klasikinio šokio jungtinė grupė | 2 |
| Smuikininkų ansamblis Priekulės skyriuje | 2 |
| Folklorinis ansamblis Veiviržėnuose | 4 |
| Gitaristų ansamblis Priekulės skyriuje | 2 |
| Akordeonistų ansamblis Priekulės skyriuje | 4 |
| Folklorinis ansamblis Priekulės skyriuje | 3 |
| Liaudies šokio ansamblis | 4 |
| Merginų šokio grupė prie orkestro | 2 |
| Jaunučių choras Kretingalėje | 2 |
| Vokalinis ansamblis Priekulės skyriuje | 2 |

**XIV SKYRIUS**

**PROFESINĖS LINKMĖS MUZIKINIO UGDYMO MODULIO PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dalykas/klasė** | **1** | **2** | **3** | **4** | **5** | **6** | **7** |
| Muzikos instrumentas (specializacija) | - | 2 | 2,5 | 2,5 | 3 | 3 | 3 |
| Muzikinės klausos ugdymas (solfedžio) | - | 2 | 2 | 2 | 2 | 2 | 2 |
| Bendras fortepijonas | - | 1 | 1 | 1 | 1 | 1 | 1 |
| Muzikos istorija | - | 1 | 1 | 1 | 1 | 1 | 1 |
| Koncertmeisteris | - | 1 | 1 | 1 | 1 | 1 | 1 |
| Meniniai kolektyvai | - | 2 | 2 | 2 | 2 | 2 | 2 |
| Viso: | - | 9 | 9,5 | 9,5 | 10 | 10 | 10 |

**XV SKYRIUS**

**IŠPLĖSTINIO MUZIKINIO UGDYMO PROGRAMA**

58. Išplėstinio muzikinio ugdymo programos (toliau – Programos) paskirtis tęsti mokymą(si), baigus pagrindinio muzikinio ugdymo, profesinės linkmės muzikinio ugdymo programas.

59. Programos kodas – 120100430.

60. Programos trukmė – 2 metai.

61. Mokymo ir mokymosi priemonės: mokinio pasirinktas muzikos instrumentas, garso klausymosi įranga, IT, natų rinkiniai ir kt.

62. Mokinių amžius – 14–19 metų.

63. Mokinių mokymui(si) skiriamos individualios ir grupinės pamokos.

64. Individualizuotos ugdymo programos suderinamos skyriuose ir tvirtinamos mokyklos direktoriaus.

64. Programos tikslas, uždaviniai, metodai

64.1. Programos tikslas – plėtoti gabių mokinių muzikinius gebėjimus, koncertinius įgūdžius, siekti kompetencijos.

64.2. Programos uždaviniai:

64.2.1. plėtoti įgytus muzikavimo gebėjimus;

64.2.2. gilinti ansamblinio muzikavimo įgūdžius;

64.2.3. tobulinti muzikos kūrinių analizės ir interpretacijos žinias;

64.2.4. dalyvauti konkursuose, festivaliuose bei ugdyti sceninės kultūros, meninės saviraiškos pagrindus.

64.3. Metodai: demonstravimas, imitavimas, individualus bei grupinis mokymas(-is), natų skaitymas iš lapo, kolektyvinis muzikavimas ir kt.

65. Programos turinys

65.1. Programos turinį sudaro:

65.1.1. muzikavimas;

65.1.2. ansamblinis muzikavimas;

65.1.3. pasirenkamieji muzikinio ugdymo dalykai.

65.2. Muzikavimo paskirtis – tęsti atlikėjo raiškos pasirinktu instrumentu mokymąsi.

65.3. Muzikuoti galima fortepijonu, akordeonu, smuiku, gitara, kanklėmis, mediniais ar variniais pučiamaisiais, mušamaisiais, elektroniniais muzikos instrumentais.

65.4. Mokymas muzikuoti apima šias veiklos sritis:

65.4.1. muzikavimo atlikimo įgūdžių įvaldymas;

65.4.2. muzikos kūrinių interpretavimas;

65.4.3. muzikinės kalbos suvokimas ir praktika;

65.4.4. muzikiniai pasirodymai (dalyvavimas koncertuose, konkursuose, festivaliuose, kiti muzikiniai pasirodymai mokykloje, mieste, respublikoje).

**IŠPLĖSTINIO MUZIKINIO UGDYMO PLANAS**

|  |  |  |
| --- | --- | --- |
| Muzikos instrumentas | Val.sk. | Val. sk. |
| Fortepijonas, akordeonas, smuikas, gitara, kanklės, birbynė mediniai ir variniai pučiamieji, mušamieji, dainavimas | 2 | 2 |
| Meninis kolektyvas | 1-2 | 1-2 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2024 m. rugpjūčio 29 d.

posėdžio protokoliniu nutarimu

Protokolas Nr. MT-2